Μέσα από τη συγκεκριμένη διδασκαλία θα γνωρίσουμε το διάσημο Ρώσο, παιδαγωγό και συνθέτη Dmitri Kabalevsky και θα εκτελέσουμε ένα από τα πιο γνωστά έργα για αρχάριους μαθητές με τίτλο Left and right. Θα παρατηρήσεις ότι ενώ γνωρίζεις όλες τις νότες, πάνω από την κάθε μία υπάρχει μία έντονη τελεία. Αυτή είναι η τεχνική παιξίματος staccato πάνω στην οποία βασίζεται το συγκεκριμένο κομμάτι. Στο πεδίο έγγραφα θα βρεις μια παρτιτούρα του έργου. Στο πεδίο σύνδεσμοι θα βρεις τρία βίντεο. Το πρώτο είναι για τη ζωή και το έργο του συνθέτη. Το δεύτερο παρουσιάζει μία εκτέλεση του κομματιού και παράλληλα προσφέρει τη δυνατότητα για παρακολούθηση της παρτιτούρας. Το τρίτο παρουσιάζει την τεχνική του staccato. Αφού τα παρακολουθήσεις, προσπάθησε να μελετήσεις το κομμάτι με ξεχωριστά χέρια και προσπάθησε να υλοποιήσεις τη δραστηριότητα που υπάρχει στο πεδίο ασκήσεις.